

**Επίδοση επιταγών του Σχεδιασμού Προοπτικής από τον ΚΟΑ**

Αθλητές και αθλήτριες που εντάσσονται στο Σχέδιο Προοπτικής του Κυπριακού Οργανισμού Αθλητισμού, έλαβαν τις επιταγές τους από τον Πρόεδρο του ΚΟΑ Ανδρέα Μιχαηλίδη σε μία σεμνή τελετή που έγινε στο Τσίρειο Στάδιο, την Πέμπτη 25 Μαΐου 2023.

Ο Πρόεδρος του ΚΟΑ παρέδωσε τις επιταγές στους αθλητές και τις αθλήτριες, οι οποίοι εντάσσονται στον Σχεδιασμό που αφορά παιδιά έως 19 ετών. Ο Ανδρέας Μιχαηλίδης τους τόνισε την έμπρακτη στήριξη του Οργανισμού και τους τόνισε πως ο ΚΟΑ θα συνεχίσει να βρίσκεται στο πλευρό τους και να τους βοηθά να πραγματοποιήσουν τους στόχους τους.

Συγκεκριμένα τις επιταγές έλαβαν οι Ιωάννης Μιλτιάδους, Μαρία-Ζωή Έλληνα, Γαβριέλλα Αργυρού, Χάρης Νικολάου (ιστιοπλοΐα) και Αναστασία Μπουκατίνα (στίβος), ενώ ο Γιώργος Καρυπίδης (στίβος) που αφίχθη αργότερα την παρέλαβε από τον Αντιπρόεδρο Κωστάκη Κουκκουλλή στην παρουσία των μελών του ΔΣ ΚΟΑ Κάλλης Χατζηιωσήφ και Ανδρέα Μυλωνά, καθώς και του προπονητή του.